**Ludas Községi Önkormányzat Képviselő-testületének**

**1/2018. (I.19.) önkormányzati rendelete**

**Az Önkormányzat 2018. évi átmeneti gazdálkodásáról**

Ludas Községi Önkormányzatának Képviselő-testülete az Alaptörvény 32. cikk (1) bekezdés f) pontjában biztosított felhatalmazás alapján az államháztartásról szóló 2011. évi CXCV. törvény 25.§ (1) bekezdésében kapott felhatalmazás alapján eljárva a következő rendeletet alkotja:

**Általános rendelkezések**

**1. §**

(1) A rendelet hatálya kiterjed Ludas Községi Önkormányzat Képviselő-testületére, bizottságára, az önkormányzati feladatellátásra, valamint az önkormányzati költségvetési szervek gazdálkodására.

**Különös rendelkezések**

**2. §**

(1) Ludas Községi Önkormányzat Képviselő-testülete felhatalmazza a polgármestert és a költségvetési szervek vezetőit, hogy 2018. január 20. napjától az önkormányzat és az általa irányított költségvetési szerv 2018. évi költségvetéséről szóló rendelet hatályba lépéséig az önkormányzat saját bevételeit, a központi támogatásokat folyamatosan beszedjék. Folyószámlahitel igénybevételére az önkormányzatnál nem kerülhet sor.

 (2)     A céljelleggel átvett, illetve támogatásértékű bevételek felhasználása az adott célra folyamatosan megtörténhet.

(3)     A 2017. évben vállalt kötelezettségek a 2017. évi maradvány részét képezik a jogszabályi előírások szerint.

(4)     Új közbeszerzések akkor indíthatók, ha a feladathoz kapcsolódó fedezet is rendelkezésre áll. A folyamatban lévő közbeszerzési eljárásoknál a bírálat és az eredményhirdetés után vállalható kötelezettség.

(5)     A pályázati forrás igénybevételével megvalósuló feladatokat a megkötött szerződések alapján, a fizetési határidőt figyelembe véve kell teljesíteni.

(6)     A képviselő-testület által a 2018. évi költségvetés terhére vállalt feladatokra szerződés, megállapodás köthető, közbeszerzési eljárásuk indítható.

**3. §**

A képviselő-testület felhatalmazza a polgármestert a költségvetési szerv tekintetében pedig annak vezetőjét, hogy az önkormányzat, valamint a költségvetési szerve kiadásait a fentieken túl az alábbiak szerint teljesítse:

a) a személyi juttatásokat, azok járulékait, valamint a béren kívüli juttatásokat és kompenzációkat a közszolgálati tisztségviselőkről szóló 2011. évi CXCIX. törvény, a közalkalmazottak jogállásáról szóló 1992. évi XXXIII. törvény, a Munka Törvénykönyvéről szóló 2012. évi I. törvény, valamint a 2017. december 31. napján hatályos munkavállalói, közszolgálati és közalkalmazotti szabályzatok, munkáltatói döntések, kollektív szerződések és a tiszteletdíjról, valamint a dolgozói juttatásokról szóló önkormányzati rendeletek alapján teljesítse,

b) az időszakra eső, igazolt munkába járási, valamint kiküldetési költségeket teljesítse,

c) az időszakra vonatkozó, jogszabály alapján járó változó béreket teljesítse,

d) a közüzemi díjakat és egyéb szolgáltatói számlákon szereplő összegeket teljesítse,

e) az egyéb dologi és egyéb működési kiadásokat legfeljebb az előző évi előirányzat 15%-áig teljesítse,

f) a szociális ellátásokat legfeljebb az előző évi időarányos mértékben teljesítse,

g) a felhalmozási előirányzatokból az áthúzódókat teljes összegben, az újonnan keletkezetteket legfeljebb időarányos mértékben teljesítse.

**4.§**

1. A képviselő-testület felhatalmazza a polgármestert, hogy az átmeneti gazdálkodás időszakában a Magyarország 2018. évi költségvetéséről szóló törvénynek, a jogszabályoknak és az önkormányzat rendeleteinek megfelelően a szükséges intézkedéseket tegye meg.
2. Az átmeneti időszakban folytatott gazdálkodási tevékenység a 2018. évi költségvetés részét képezi, a beszedett bevételek és teljesített kiadások beépülnek a 2018. évi költségvetésbe.

**Záró rendelkezések**

**5. §**

(1) A rendelet a kihirdetését követő napon lép hatályba, rendelkezéseit Ludas Községi Önkormányzat és az általa irányított költségvetési szerv 2018. évi költségvetéséről szóló rendeletének hatályba lépéséig kell alkalmazni.

(2) Ezen rendelet Ludas Községi Önkormányzat és az általa irányított költségvetési szerv 2018. évi költségvetéséről szóló rendeletének hatályba lépésével egyidejűleg hatályát veszti.

Ludas, 2018. január 12.

Vargáné Csengeri Mónika                                                        dr. Horváth Csilla

polgármester                                                                                       jegyző

**Záradék:** jelen rendelet kihirdetve 2018. január 19.

dr. Horváth Csilla

jegyző